Nõmme-Harku jooks, 15 km. Plaanisin joosta 5 min kilomeetrile ehk 1:15. Rada nähes - pehme, kohati liiv-loigud-muda, alustuseks kolm Trummi tõusu järjest - pikendasin prognoosi 1:20 peale. Tegelikult tuli 1:15:30.    Muidu oli mõnus. Ma pole iial nii pikka maad jooksnud, pelgasin natuke. Trummis ja 6 km peal hakkasid jalad krampima. A kui 10 km post mööda läks, oli pilt selge - lõpuni on 5 km - aga seda olen ma ju jooksnud küll! Tempot kiiremaks  kruvida viimasel viiel küll ei jõudnud, aga lahe ja vaba oli joosta.    Lõpus püüdis üks tüdruk must mööda minna, vedas mu viimase 20m peal lõpuspurdile. Võitsin vist, kiirus oli nagu 100m jooksul. Järeldus: tegelikult oli jalgades jõudu küllalt ja jäi üle.    Aga tulemusega ikkagi rahul.